**รายงานการประชุมสภาองค์การบริหารส่วนตำบลแหลม**

**สมัยสามัญ สมัยที่ 1 ครั้งที่ 1/๒564**

**เมื่อวันจันทร์ที่ 15 กุมภาพันธ์ พ.ศ. ๒๕64**

**ณ ห้องประชุมสภาองค์การบริหารส่วนตำบลแหลม**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ- สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายจินดา คงตุก | ประธานสภาฯ | จินดา คงตุก |  |
| ๒ | นายวีระนันท์ จันทร์นุ่น | รองประธานสภาฯ | - | ลาป่วย |
| ๓ | นายคำนูญ เจ้ยเปี้ยว | ส.อบต.ม.๑ | คำนูญ เจ้ยเปี้ยว |  |
| ๔ | นายมล ชุมทอง | ส.อบต.ม.๑ | - | ลาป่วย |
| ๕ | นายสมยศ ชูเมือง | ส.อบต.ม.๒ | สมยศ ชูเมือง |  |
| 6 | นางสุคนธ์ รอดเมือง | ส.อบต.ม.2 | - | ลาป่วย |
| 7 | นายพิทักษ์ คงแก้ว | ส.อบต.ม.๓ | พิทักษ์ คงแก้ว |  |
| 8 | นายระบิล ขวัญสุด | ส.อบต.ม.๓ | ระบิล ขวัญสุด |  |
| 9 | นายบรรยัด แก้วมี | ส.อบต.ม.๔ | บรรยัด แก้วมี |  |
| 10 | นายเทียนชัย หนูยิ้มซ้าย | ส.อบต.ม.๕ | เทียนชัย หนูยิ้มซ้าย |  |
| ๑1 | นายวีระยุทธ บัวเนี้ยว | ส.อบต.ม.๖ | วีระยุทธ บัวเนี้ยว |  |
| ๑2 | นายสังคม พลายด้วง | ส.อบต.ม.๖ | - | ลาป่วย |
| ๑3 | นายประเคียง หนูพันธ์ | ส.อบต.ม.๗ | ประเคียง หนูพันธ์ |  |
| ๑4 | นายรัตน์ คงมาก | ส.อบต.ม.๗ | รัตน์ คงมาก |  |
| ๑5 | นายเจริญ แย้มเกิด | ส.อบต.ม.๘ | เจริญ แย้มเกิด |  |
| ๑6 | นางสาววันทนา รัตนวงศ์แข | ส.อบต.ม.๙ | - | ลาป่วย |
| ๑7 | นายอรรถพล ชุมดำ | ส.อบต.ม.๙ | อรรถพล ชุมดำ |  |
| ๑8 | นายวิน ศิริบุญ | ส.อบต.ม.๑๐ | วิน ศิริบุญ |  |
|  |  |  |  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายเสทือน ถาวรนุรักษ์ | นายก อบต.แหลม | เสทือน ถาวรนุรักษ์ |  |
| ๒ | นายชม หนูพันธ์ | รองนายก อบต.แหลม | ชม หนูพันธ์ |  |
| ๓ | นายธวัชชัย สองแป้น | รองนายก อบต.แหลม | ธวัชชัย สองแป้น |  |
| ๔ | นายจรัล แนมไสย | เลขานุการนายก | จรัล แนมไสย |  |
| 5 | นายปรเมศวร์ ชุมทอง | เลขาสภาฯ (ปลัด อบต.แหลม) | ปรเมศวร์ ชุมทอง |  |
| 6 | สิบเอกนิกร เกื้อมา | เจ้าพนักงานธุรการ | นิกร เกื้อมา |  |

เมื่อถึงเวลา 10.00 น. เลขานุการสภา อบต.ฯ ได้เชิญสมาชิกสภาฯ และหัวหน้าส่วนราชการต่างๆ เข้าห้องประชุม และประธานสภาฯ ได้จุดธูปเทียนบูชาพระรัตนตรัย และดำเนินการประชุมตามระเบียบวาระการประชุม

**เริ่มประชุมเวลา ๑๐.๐๐ น**

ประธานสภาฯ (นายจินดา คงตุก) สวัสดีท่านสมาชิกสภาฯทุกท่าน คณะผู้บริหาร ท่านปลัดและผู้ที่เข้าร่วมประชุมทุกท่านวันนี้เป็นการประชุมสภาฯ สมัยสามัญ สมัยที่ 1 ครั้งที่ 1/๒๕64 มีกำหนดภายใน 15 วัน ตั้งแต่วันที่ 1 - 15 กุมภาพันธ์ 2564 ต่อไปผมจะเริ่มประชุมตามระเบียบวาระการประชุม

**ระเบียบวาระที่ ๑** **เรื่องที่ประธานสภาฯ แจ้งให้ที่ประชุมทราบ**

-ไม่มี-

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**2.1 - รับรองรายงานการประชุมสภาองค์การบริหารส่วนตำบลแหลม สมัยวิสามัญ ครั้งที่ 1/2564**

ประธานสภาฯ (นายจินดา คงตุก) ต่อไปเป็นการรับรองรายงานการประชุมสภาฯ ซึ่งอยู่ในมือสมาชิกทุกท่านแล้ว สมาชิกท่านใดจะขอแก้ไขรายงานการประชุมสภาสมัยวิสามัญ ครั้งที่ 1/2564 ให้ยกมือขอแก้ไขได้ครับ

ที่ประชุมฯ -ไม่มี-

ประธานสภาฯ (นายจินดา คงตุก) เมื่อไม่มีสมาชิกท่านใดขอแก้ไขรายงานการประชุมสภาฯ ต่อไปผมจะขอมติที่ประชุมเพื่อรับรองรายงานการประชุมสภาฯ สมัยวิสามัญ ครั้งที่ 1/2564

มติที่ประชุม -มีมติรับรองรายงานการประชุมสมัยวิสามัญ ครั้งที่ 1/2564

**ระเบียบวาระที่ 3 เรื่องเสนอเพื่อพิจารณา**

**3.1 การกำหนดประชุมสภาสมัยสามัญ ประจำปี 2564 และกำหนดสมัยประชุม สมัยสามัญ สมัยแรกของปีถัดไป พ.ศ.2565**

ประธานสภาฯ (นายจินดา คงตุก) ต่อไปเป็นระเบียบวาระที่ 3 เรื่องเสนอเพื่อพิจารณา หัวข้อ 3.1 เรื่อง กำหนดประชุมสภาฯ สมัยสามัญประจำปี พ.ศ.2564 และกำหนดสมัยประชุมสมัยสามัญ สมัยแรกของปีถัดไป ประจำปี พ.ศ.2565 ซึ่งการประชุมสภาฯ สมัยสามัญประจำปี พ.ศ.2563 ได้กำหนดการประชุมสมัยสามัญประจำปี 2563 ดังนี้

1. การประชุมสมัยสามัญ สมัยที่ 2/2563 ตั้งแต่วันที่ 1 – 15 มิ.ย. 2563
2. การประชุมสมัยสามัญ สมัยที่ 3/2563 ตั้งแต่วันที่ 1 – 15 ส.ค. 2563
3. การประชุมสมัยสามัญ สมัยที่ 4/2563 ตั้งแต่วันที่ 1 – 15 ธ.ค. 2563
4. การประชุมสมัยแรกของปีถัดไป ตั้งแต่วันที่ 1 – 15 ก.พ. 2564

สำหรับปีนี้หากที่ประชุมมีความประสงค์ให้แก้ไขเปลี่ยนแปลงหรือกำหนดรูปแบบเป็นอย่างไร ขอเชิญที่ประชุมฯ ได้เสนอเชิญครับ

ที่ประชุมฯ(นายประเคียง หนูพันธ์ ส.อบต. หมู่ที่ 7) เรียนท่านประธานสภาที่เคารพ และท่านสมาชิกผู้ทรงเกียรติ คณะผู้บริหาร รวมทั้งผู้เข้าร่วมประชุมทุกท่าน สำหรับ กำหนดการประชุมสมัยสามัญ เห็นควรกำหนดรูปแบบเช่นเดิมครับ ขอบคุณครับ

ประธานสภาฯ (นายจินดา คงตุก)ขอขอบคุณนายประเคียง หนูพันธ์ ส.อบต. หมู่ที่ 7 ที่ได้เสนอกำหนดการประชุมสภาฯ สมัยสามัญ มีสมาชิกฯ ท่านอื่น ท่านเลขาสภาฯ เสนอเพิ่มเติมหรือไม่

เลขาสภาฯ (นายปรเมศวร์ ชุมทอง) เรียนท่านประธานสภาที่เคารพ และท่านสมาชิกผู้ทรงเกียรติ คณะผู้บริหาร รวมทั้งผู้เข้าร่วมประชุมทุกท่าน สำหรับการกำหนดประชุมสภาฯ สมัยสามัญประจำปี พ.ศ.2564 และกำหนดสมัยประชุมสมัยสามัญ สมัยแรกของปีถัดไป ประจำปี พ.ศ.2565 สำหรับระเบียบเกี่ยวกับการประชุมสภากำหนดไว้ไม่เกินสี่สมัย (พระราชบัญญัติสภาตำบลและองค์การบริหารส่วนตำบล พ.ศ.2537 มาตรา 53) ขอแก้ไขสมัยการประชุมสภาฯ สมัยสามัญ สมัยที่ 4 จากเดิม ห้วงวันที่ 1 – 15 ธันวาคม 2564 เป็นห้วงวันที่ 1 – 15 พฤศจิกายน 2564 หากมีการเลือกตั้งฯ เกิดขึ้นและมีการกำหนดสมัยประชุมสภาฯ ใหม่ ก็ต้องเอาตามกำหนดสมัยการประชุมสภาฯ รูปแบบใหม่ หากไม่มีการกำหนดประชุมสภาฯ สมัยสามัญ ก็ให้คงเดิมตามกำหนดสมัยประชุมสภาฯ แบบเดิมไว้ ครับ ขอบคุณครับ

ประธานสภาฯ (นายจินดา คงตุก)ขอขอบคุณนายปรเมศวร์ ชุมทอง เลขาสภาฯ ที่ได้เสนอกำหนดการประชุมสภาฯ สมัยสามัญ มีสมาชิกฯ ท่านอื่น เสนอเพิ่มเติมหรือไม่

ที่ประชุมฯ (ไม่มีสมาชิกท่านใดเสนอ)

ประธานสภาฯ (นายจินดา คงตุก) เมื่อไม่มีท่านสมาชิกฯ ท่านใดเสนอ ขอการรับรองกำหนดการประชุมสมัยสามัญประจำปี พ.ศ.2563 จำนวน 2 ท่าน

ที่ประชุมฯ นายวีระยุทธ บัวเนี้ยว ส.อบต. หมู่ที่ 6 และนายรัตน์ คงมาก ส.อบต. หมู่ที่ 7 เป็นผู้รับรองการเสนอกำหนดการประชุมสมัยสามัญประจำปี พ.ศ.2564

ประธานสภาฯ (นายจินดา คงตุก) สำหรับการประชุมสมัยแรกของปีถัดไป ขอให้ที่ประชุมฯ ได้เสนอเชิญครับ

ที่ประชุมฯ (นายประเคียง หนูพันธ์ ส.อบต. หมู่ที่ 7) เรียนท่านประธานสภาที่เคารพ และท่านสมาชิกผู้ทรงเกียรติ คณะผู้บริหาร รวมทั้งผู้เข้าร่วมประชุมทุกท่าน จะเห็นได้ว่ากำหนดการเดิมนั้นสอดคล้องกับช่วงที่ดำเนินการเพื่อช่วยเหลือประชาชนในพื้นที่อยู่แล้ว จึงเห็นควรว่าการประชุมสมัยแรกของปีถัดไปควรเป็นกำหนดการเดิมครับ

ประธานสภาฯ (นายจินดา คงตุก)ขอขอบคุณนายประเคียง หนูพันธ์ ส.อบต. หมู่ที่ 7 ที่ได้เสนอกำหนดการประชุมสมัยสามัญ สมัยแรกของปีถัดไป มีสมาชิกฯ ท่านอื่นเสนอเพิ่มเติมหรือไม่

ที่ประชุมฯ (ไม่มีสมาชิกท่านใดเสนอ)

ประธานสภาฯ (นายจินดา คงตุก) เมื่อไม่มีท่านสมาชิกฯ ท่านใดเสนอ ขอการรับรองกำหนดการประชุมสมัยสามัญสมัยแรกของปีถัดไป จำนวน 2 ท่าน

ประชุมฯ นายระบิล ขวัญสุด ส.อบต. หมู่ที่ 3 และนายวิน ศิริบุญ ส.อบต. หมู่ที่ 10 เป็นผู้รับรองการเสนอกำหนดการประชุมสมัยสามัญสมัยแรกของปีถัดไป

ประธานสภาฯ (นายจินดา คงตุก) ตามความเห็นที่ประชุมฯได้เสนอ กระผมขอกำหนดการประชุมสมัยสามัญ สมัยที่2/2564 และการประชุมสมัยแรกของปีถัดไป ดังนี้

1. การประชุมสมัยสามัญ สมัยที่ 2/2564 ตั้งแต่วันที่ 1 – 15 มิ.ย. 2564
2. การประชุมสมัยสามัญ สมัยที่ 3/2564 ตั้งแต่วันที่ 1 – 15 ส.ค. 2564
3. การประชุมสมัยสามัญ สมัยที่ 4/2564 ตั้งแต่วันที่ 1 – 15 พ.ย. 2564
4. การประชุมสมัยแรกของปีถัดไป ตั้งแต่วันที่ 1 – 15 ก.พ. 2565

ต่อไปผมจะขอมติที่ประชุมเห็นชอบการกำหนดการประชุมสมัยสามัญประจำปี พ.ศ.2564 และสมัยประชุมสามัญสมัยแรกของปีถัดไป โปรดยกมือขึ้นครับ

มติที่ประชุมฯ -มีมติเห็นชอบ 12 เสียง

ไม่เห็นชอบ - เสียง

งดออกเสียง 1 เสียง

**ระเบียบวาระที่ ๔ เรื่องอื่นๆ**

ประธานสภาฯ (นายจินดา คงตุก) ขอเรียนเชิญท่านสมาชิกท่านใด มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

นายเทียนชัย หนูยิ้มซ้าย กราบเรียนท่านประธานสภาฯ ที่เคารพ ท่านสมาชิกผู้ทรงเกียรติและผู้เข้าร่วมประชุมทุกท่านครับ กระผมขอทราบการดำเนินการซ่อมแซมถนนสายชายคลองพระราชดำริฯ ว่าจะดำเนินการได้เมื่อไหร่ครับ ขอบคุณครับ

ประธานสภาฯ (นายจินดา คงตุก) ขอขอบคุณนายเทียนชัย หนูยิ้มซ้าย ส.อบต.หมู่ที่ 5 มากครับที่ได้แจ้งปัญหาภายในหมู่บ้าน ต่อไปมีท่านสมาชิกท่านอื่น มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

นายอรรถพล ชุมดำ กราบเรียนท่านประธานสภาฯ ที่เคารพ ท่านสมาชิกผู้ทรงเกียรติและผู้เข้าร่วมประชุมทุกท่านครับเกี่ยวกับไฟฟ้าส่องสว่างที่ไม่ได้ใช้แล้วอยากให้ย้ายเข้าไปในถนนสายซอยเพื่อสะดวกในการใช้เส้นทางสัญจรในพื้นที่ ที่ไฟฟ้าเข้าไม่ถึง เรื่องที่สองเกี่ยวกับการถมลูกรังในพื้นถนนที่ชำรุดซึ่งปริมาณลูกรังมีไม่เพียงพออาจประสบปัญหาเมื่อฝนตกลงมาอาจทำให้น้ำท่วมขัง เรื่องที่สามเกี่ยวฝ่ายกั้นน้ำและประตูน้ำได้พังชำรุดไม่สามารถปิดได้ ทำให้น้ำรั่วซึ่ม ไม่สามารถกักเก็บไว้ทำการเกษตรได้ คลองส่งน้ำบางสายไม่มีทางน้ำเข้าต้องดำเนินการสูบน้ำ ซึ่งในโอกาสต่อไปอยากจะขอสนับสนุนน้ำมันเพื่อสูบน้ำเพื่อใช้ในการเกษตรเพื่อดำเนินการช่วยเหลือประชาชนต่อไปครับ ขอบคุณครับ

ประธานสภาฯ (นายจินดา คงตุก) ขอขอบคุณ นายอรรถพล ชุมดำ ส.อบต.หมู่ที่ 9 มากครับ ที่ได้แจ้งปัญหาในพื้นที่ให้ที่ประชุมได้รับทราบ ต่อไปมีท่านสมาชิกท่านอื่น หรือมีผู้เข้าร่วมประชุมท่านใดมีข้อเสนอปรึกษาหารือในเรื่องใดในวาระอื่นๆ เชิญเสนอได้ครับ

นายประเคียง หนูพันธ์ กราบเรียนท่านประธานสภาฯ ที่เคารพ ท่านสมาชิกผู้ทรงเกียรติและผู้เข้าร่วมประชุมทุกท่านครับ เกี่ยวกับปัญหาน้ำท่วมและการบริหารจัดการน้ำควรมีแหล่งกักเก็บน้ำไว้ใช้เพื่อการเกษตร เนื่องจากพอฤดูแล้งไม่มีน้ำใช้ ควรทำฝ่ายน้ำล้น และประตูน้ำเพื่อกักเก็บน้ำสำหรับใช้เพื่อการเกษตร

ประธานสภาฯ (นายจินดา คงตุก) ขอขอบคุณ นายประเคียง หนูพันธ์ ส.อบต.หมู่ที่ 7 มากครับ ที่ได้แจ้งปัญหาในพื้นที่ให้ที่ประชุมได้รับทราบ ต่อไปมีท่านสมาชิกท่านอื่น หรือมีผู้เข้าร่วมประชุมท่านใดมีข้อเสนอปรึกษาหารือในเรื่องใดในวาระอื่นๆ เชิญเสนอได้ครับ

ที่ประชุมฯ -ไม่มี-

ประธานสภาฯ (นายจินดา คงตุก) เมื่อไม่มีท่านใดจะสอบถามหรือเสนอเพิ่มเติม ต่อไปจะให้ทางนายกองค์การบริหารส่วนตำบลแหลมได้ชี้แจง เชิญเสนอได้ครับ

นายก อบต.ฯ (นายเสทือน ถาวรนุรักษ์) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ และผู้เข้าร่วมประชุม ทุกท่านครับ ขอขอบคุณท่านประธานที่ได้เรียกประชุมสภาสมัยสามัญ สมัยที่ 1 ครั้งที่ 1/2564 ได้กำหนดประชุมสภาสมัยสามัญประจำปี2564 และการประชุมสภาสมัยสามัญสมัยแรกของปี พ.ศ. 2565 สำหรับถนนริมคลองชะอวด-แพรกเมือง ตามข้อบัญญัติงบประมาณรายจ่ายประจำปี 2564 ขณะนี้กระผมก็ได้ประสานงานไปยังกองคลังก็มีเงินเข้ามาเพื่อดำเนินการตามข้อบัญญัติงบประมาณรายจ่ายประจำปี 2564 สำหรับโครงการขยายเขตไฟฟ้าทางกองช่างได้ทำหนังสือไปยังการไฟฟ้าส่วนภูมิภาคเพื่อดำเนินการก่อสร้างระบบประปาขนาดใหญ่งบประมาณ 4,900,000 บาท ซึ่งเป็นงบประมาณของกรมฯ เพื่อแก้ปัญหาคุณภาพน้ำต่อไป สำหรับไฟฟ้าของหมู่ที่ 9 สำหรับของกรมทางหลวงก็จะขยายจากถนนสายหลักไปยังถนนสายรอง และมีระบบไฟฟ้าโซล่าเซลล์เข้าไปใช้ในหมู่บ้านสำหรับการเคลื่อนย้ายก็เห็นด้วย ก็จะดำเนินการโดยทำหนังสือถึงการไฟฟ้าส่วนภูมิภาคหัวไทรเพื่อดำเนินการหลังจากนี้จะมีการสำรวจเพื่อประมาณการค่าใช้จ่าย สำหรับถนนก็ได้งบประมาณมาไม่มากอาจจะไม่เพียงพอสำหรับซ่อมแซมถนนทั้งตำบล การขนถ่ายสินค้าต่างๆ มีความจำเป็นก็อยากให้ประชาชนได้รับความสะดวกอาจจะต้องใช้เวลาดำเนินการเพื่อให้ครอบคุลมพื้นที่ กระผมได้ประสานไปยังอำเภอเพื่อดำเนินการช่วยเหลือ ซึ่งขณะนี้อำเภอหัวไทรได้ขออนุมัติจังหวัดนครศรีธรรมราช และได้รับอนุมัติมาจำนวน 16 โครงการ จำนวน 8 หมู่บ้าน และไม่ให้ซ้ำซ้อนกับโครงการขององค์การบริหารส่วนตำบลแหลม ในส่วนของประตูชลประทานที่ชำรุดอาจจะก่อสร้างใหม่ ก็จะประสานชลประทานฯ มาแก้ไข ในส่วนของน้ำการสูบน้ำการจัดสรรน้ำ บ้านโคกข่อย และบ้านชายพรุ ก็ได้มีการผลักดันน้ำในใสขึ้นและมีคุณภาพดีขึ้น ขณะนี้ในแต่ละหมู่บ้านได้ทำหนังสือขอสนับสนุนเชื้อแพลิง และกระผมจะทำหนังสือขอเครื่องสูบน้ำจากกรมชลประทานฯ เพื่อแก้ปัญหาในการใช้น้ำ การปรับปรุงคุณภาพน้ำที่เป็นตะกอนเยอะซึ่งขณะนี้ได้ปรับปรุงน้ำได้มีคุณภาพดีขึ้น โดยการสูบน้ำจากคลองชะอวดแพรกเมือง การขุดลอกคูคลองโดยได้มีเจ้าหน้าที่ทหารเข้ามาดำเนินการขุดลอกเพื่อช่วยเหลือประชาชนให้สามารถใช้น้ำได้อย่างทั่วถึง กรมชลประทานก็ได้ดำเนินการขุดลอกด้วยเช่นกันเพื่อช่วยเหลือประชาชน ต่อไปครับ ขอบคุณครับ

ประธานสภาฯ (นายจินดา คงตุก) ขอขอบคุณท่านนายกองค์การบริหารส่วนตำบลแหลมมากครับ ที่ได้ชี้แจงรายละเอียดต่างๆ เพื่อหาแนวทางแก้ไข ต่อไปสมาชิกท่านใดจะขออภิปราย หรือสอบถามเพิ่มเติมเชิญครับ

ที่ประชุม (ไม่มีสมาชิกท่านใดอภิปราย)

ประธานสภาฯ (นายจินดา คงตุก) หากไม่มีท่านใดอภิปรายวันนี้ผมขอขอบคุณสมาชิกทุกท่านตลอดจนคณะผู้บริหาร และผู้ที่เข้าร่วมประชุมทุกท่าน ผมขอปิดการประชุมครับ

ปิดประชุมเวลา ๑๒.๐๐ น.

ลงชื่อ ปรเมศวร์ ชุมทอง ผู้บันทึกรายงานการ

( นายปรเมศวร์ ชุมทอง )

เลขานุการสภาองค์การบริหารส่วนตำบลแหลม

ลงชื่อ จินดา คงตุก ผู้ตรวจรายงานการ

( นายจินดา คงตุก )

ประธานสภาองค์การบริหารส่วนตำบลแหลม

ลงชื่อ สังคม พลายด้วง ประธานกรรมการตรวจรายงานการประชุม

( นายสังคม พลายด้วง )

สมาชิกสภาองค์การบริหารส่วนตำบลแหลม หมู่ที่ ๖

ลงชื่อ อรรถพล ชุมดำ กรรมการตรวจรายงานการประชุม

( นายอรรถพล ชุมดำ )

สมาชิกสภาองค์การบริหารส่วนตำบลแหลม หมู่ที่ ๙

ลงชื่อ เทียนชัย หนูยิ้มซ้าย เลขานุการกรรมการตรวจรายงานการประชุม

( นายเทียนชัย หนูยิ้มซ้าย )

สมาชิกสภาองค์การบริหารส่วนตำบลแหลม หมู่ที่ ๕